open-index/open-wikipedia-markdown huggingface dataset:
The Thorn Birds

**Ptice umiru pjevajući** (*The Thorn Birds*) je roman australske spisateljice Collen McCullough. Roman je objavljen godine 1977. i postao je bestseler. Godine 1983. adaptiran u popularnu televizijsku mini-seriju, drugu po gledanosti u historiji američke televizije.

Radnja romana se odvija na farmi Drogheda u Australiji i opisuje živote nekoliko pripadnika obitelji Cleary, te katoličkog svećenika, oca Ralpha u periodu od 1920. do 1962. godine.

U mini-seriji je oca Ralpha glumio čuveni glumac Richard Chamberlain, a Rachel Ward, koja je glumila Meggie, ljubav njegovog života, je upravo zahvaljujući toj ulozi postala velikom zvijezdom. Tokom snimanja se zaljubila u australskog glumca Bryana Browna s kojim je danas u braku. Uz njih su u seriji nastupali i Barbara Stanwyck, Christopher Plummer, Mare Winnigham, Philip Anglim i Jean Simmons.

## Vanjske veze

* Encyclopedia of Television 
* The Thorn Birds paperback
* The Thorn Birds DVD
Colleen McCullough

**Colleen McCullough** (1.6. 1937. – 29.1. 2015.) je bila australska spisateljica.

Rođena je u gradu Wellington u australskoj državi Novi Južni Wales. Po struci je neurolog, te je radila po bolnicama u Australiji, Velikoj Britaniji, a poslije predavala na Yaleu.

Od njenog književnog opusa najpoznatiji je roman *[[The Thorn Birds|Ptice umiru pjevajući]]*, koji je godine 1977. postao jedan od najvećih bestselera u svijetu, a godine 1983. je adaptiran u mini-seriju, jednu od najgledanijih u historiji američke televizije. Osim tog romana je veliku popularnost stekla serijom historijskih romana *Masters of Rome*, koji opisuju pad rimske republike.

McCullough je posljednje godine života provela na otoku Norfolk zajedno sa suprugom Rickom Robinsonom.

## Bibliografija

### Romani

* *[[Tim (novel)|Tim]]* (1974)
* *[[The Thorn Birds]]* (1977)
* *[[An Indecent Obsession]]* (1981)
*  *A Creed for the Third Millennium* (1985)
* *[[The Ladies of Missalonghi]]* (1987)
*  *The Song of Troy* (1998)
* *[[Morgan's Run]]* (2000)
* *[[The Touch (roman, Colleen McCullough)|The Touch]]* (2003)
*  *Angel Puss* (2004)
* *The Independence of Miss Mary Bennet* (2008)
* *Bittersweet* (2013)

### Serija ''Masters of Rome''

# *[[The First Man in Rome (roman)|The First Man in Rome]]* (1990)
# *[[The Grass Crown (roman)|The Grass Crown]]* (1991)
# *[[Fortune's Favourites (roman)|Fortune's Favorites]]* (1993)
# *[[Caesar's Women]]* (1996)
# *[[Caesar (roman)|Caesar]]* (1997)
# *[[The October Horse (roman)|The October Horse]]* (2002)
# *[[Antony and Cleopatra (roman)|Antony and Cleopatra]]* (2007)

### Serija o Carmine Delmonico

# *On, Off* (2006)
# *Too Many Murders* (decembar 2009)
# *Naked Cruelty* (2010)
# *The Prodigal Son* (2012)
# *Sins of the Flesh* (2013)

### Biografija

* *The Courage and the Will: The Life of Roden Cutler VC* (1999)

## Ekranizacije

* *[[Tim (film)|Tim]]* &ndash; igrani film iz 1979. godine, ul. Mel Gibson i Piper Laurie
* *[[The Thorn Birds]]* &ndash; TV-miniseria iz 1983. godine, ul. Richard Chamberlain
* *[[An Indecent Obsession]]* &ndash;  igrani film iz 1985. godine, ul. Gary Sweet
* *[[The Thorn Birds: The Missing Years]]* &ndash; TV-miniserija iz 1996. godine ul. Richard Chamberlain (radnja prikazuje 14 godina iz originalnog romana koje nisu bile prikazane u prethodnoj seriji).
* *[[Mary & Tim]]* &ndash; još jedna adaptacija romana *Tim* (iz 1996. godine)

## Reference
Mirko Cvenić

**Mirko Cvenić** (Valpovo, 28. VI. 1925. – Valpovo, 20. X. 2005), enigmat. Radni vijek proveo je kao učitelj.

## Enigmatika
Enigmatikom se počeo baviti u mladosti. Prvu zagonetku objavio je u osječkoj "Zagonetki" 1954. godine. Ukupno je objavio stotinjak križaljki, premetaljki i čarobnih likova. Sarađivao je u osječkim enigmatskim listovima Zagonetki i Rebusu, izdanjima bjelovarskog EU "Čvora" i zagrebačkom Vikendu. Prisustvovao je susretima zagonetača u Vinkovcima 1969. i 1970. godine, a neke je sastavke potpisivao pseudonimom *[[Karašica (Slavonija)|Karašica]]*.

## Odgonetaštvo
U enigmatskim krugovima biće upamćen ne samo kao autor zagonetaka, nego i kao vrstan i uporan odgonetač i kao osvjedočeni ljubitelj zagonetaštva. Spadao je među one odgonetače koji kupuju sve moguće listove i časopise koji objavljuju bilo kakve nagradne konkurse, slušaju i gledaju radijske i TV-emisije s nagradnim igrama za slušaoce i gledaoce (čak i one stranih radio-stanica) i neumorno šalju kupone na svoje i na imena svojih rođaka i prijatelja. Zato nije ni čudno da je dobio mnoštvo najraznovrsnijih nagrada, od kojih je najvrednija 14-odnevni boravak u splitskom hotelu "Lav".

## Primjer zagonetaka
 ZAGONETNI NATPIS
 *Od Imre Cvenića, Valpovo*
 ----------------------------------
 **MILA BANISTER**
 
 Gdje je naša Mila
 ovih dana bila?
 ----------------------------------
 Objavljeno u: "Zagonetka" (Osijek), broj 11, 13. III. 1954.
 
 Rješenje: Beli Manastir

## Izvori
* Boris Nazansky. *"Urednička riječ"*, *[[Kvizorama]]*, XV, 710, 3 - Zagreb, 12. XI. 2005.
* Jovan Nedić: *"Valpovački odgonetač"*, *[[Miničvor]]*, XVII, 464, 7 - Bjelovar, 24. I. 1985. 
* Stjepan Horvat: *[[Leksikon zagonetača Jugoslavije]]*, Bjelovar, 1979.
Aleuti

**Aleuti** (ili, kako se sami nazivaju, **Unangax**; , ) predstavljaju domorodačku etničku grupu Aleutskih otoka.

Aleuti govore aleutskim jezikom, koji pripada eskimo-aleutskoj porodici jezika. Tradicionalno su se bavili lovom i ribolovom, a poznati su i po izradi košara. Zbog teških klimatskih uvjeta na otocima, koje često pogađaju arktičke oluje, razvili su posebnu vrstu nastambi zvanu *barabare*.

Računa se da je prije dolaska Evropljana na Aleutima živjelo oko 25.000 stanovnika. Prvi Evropljani koji su stigli bili su misionari Ruske pravoslavne crkve, te se među Aleutima proširilo pravoslavlje. Prvi kršćanski mučenik na tlu Sjeverne Amerike bio je sv. Petar Aleut.

U 19. vijeku je zbog trgovine krznom intenziviran kontakt Aleuta s Evropljanima, koji je donio bolesti i alkohol. Godine 1910. popis stanovništva je navodio tek 1491 stanovnika. U drugom svjetskom ratu stanovništvo je dodatno stradalo zbog japanske okupacije otoka Attu i Kiska, odnosno evakuacije preostalih stanovnika u izbjegličke logore na Aljasci.

## Vanjske veze

* The AMIQ Institute - a research project documenting the Pribilof Islands and their inhabitants
Eskimi

**Eskimi** (engleski *Eskimo*, francuski *Escimaux*; riječ dolazi iz Abenaki naziva u značenju jedači sirovog mesa' ili 'eaters of raw meat') je zajednički naziv za srodne etničke grupe koje žive u svim arktičkim područjima s izuzetkom Skandinavije i sjeverne Rusije.

Eskimi se dijele u dvije glavne grupe - Inuite, koji žive u sjevernoj Aljasci, Kanadi i Grenlandu, te Yupike, koji žive u zapadnoj Aljasci i ruskom Dalekom Istoku (potonji se nazivaju sibirski Yupici ili Yuiti). 

Izraz Eskimi postepeno izlazi iz upotrebe, pogotovo u Sjevernoj Americi, gdje domoroci, koji su posljednjih godina stekli nacionalnu svijest, preferiraju izraz Inuit, odnosno vole naglasiti razliku između sebe i Yupika. Izraz Eskimo je također predmetom kontroverze zbog navodno pejorativne prirode - prema nekim izvorima, riječ "Eskimo" dolazi od Kri riječi za "ljude koji jedu sirovo meso", što je izraz koji su kasnije preuzeli francuski trgovci.vcbv vx x

S druge strane, mnogi ljudi i institucije koji nemaju veze s etničkim Eskimima su s ponosom preuzeli taj izraz, pa je riječ Eskimo dio naziva mnogih sportskih, pogotovo hokejaških klubova. 

## Vanjske veze
* Indigenous Arctic People 
* the Asiatic (Siberian) Eskimos
* Eskimo Music
Grenlanđani

**Grenlanđani** je naziv za domorodačko stanovništvo Grenlanda. Porijeklo vode od Inuita - prastanovnika Grenlanda - i skandinavskih, pretežno danskih, doseljenika. Ima ih 50.000 i govore grenlandskim jezikom koji pripada eskimo-aleutskoj porodici jezika.
Indotrinidađani

**Trinidađani Indopakistanci** ili **Indotrinidađani** je naziv za stanovništvo Trinidada i Tobaga koje vodi porijeklo od stanovnika južne Azije doseljenih na otok u 19. vijeku.

Po vjeri su uglavnom hinduisti, iako među njima ima dosta muslimana i nešto kršćana. Hindi, urdu i drugi tradicionalni jezici su se izgubili u korist engleskog, ali Indotrinidađani kulturne spone s pradomovinom održavaju preko kuhinje i sklonosti bolivudskim filmovima.

Najpoznatiji Indotrinidađanin je W.S. Naipul, dobitnik Nobelove nagrade za književnost godine 2001.
Indogvajanci

**Gvajanci Indopakistanci** ili **Indogvajanci** su narod južnoazijskog porijekla koji danas predstavljaju autohtono stanovništvo Gvajane. Često se nazivaju Indijcima ili Istočnim Indijcima. Predstavljaju većinu stanovništva u Gvajani. Indogvajanci su potomci ugovornih radnika koji su dovođeni u bivšu Britansku Gvajanu da rade na plantažama šećerne trske nakon ukinuća ropstva godine 1833. 

Većuna Indogvajanaca su hinduisti, a veliki broj su muslimani i kršćani.

## Poznati Indogvajanci
* Cheddi Jagan, bivši predsjednik Gvajane
* Bharrat Jagdeo, bivši predsjednik Gvajane
* Sir Shridath Ramphal, bivši generalni sekretar Commonwealtha
* Shivnarine Chanderpaul, kapetan zapandoindijskog kriket tima
Indosurinamci

**Surinamci Indopakistanci** ili **Indosurinamci** je naziv za stanovnike Surinama koji vode porijeklo od imigranata dovedenih iz južne Azije u 19. vijeku.

Danas čine 37 % stanovništva Surinama. Po vjeri su pretežno hinduisti.

## Poznati Indosurinamci

* Ashwin Adhin, političar i potpredsjednik Surinama
* Errol Alibux, političar, bivši premijer Surinama
* Robert Ameerali, političar 
* Kiran Badloe, windsurfer
* Soerdj Badrising, političar 
* Kiran Bechan, nogometaš
* Paul Bhagwandas, oficir
* George Hindori, političar 
* Tanja Jadnanansing, političarka
* Ricardo Kishna, nogometaš
* Ismene Krishnadath, spisateljica
* Jagernath Lachmon, političar 
* Fred Ramdat Misier, političar 
* Luciano Narsingh, nogometaš
* Prem Radhakishun, advokat
* Pretaap Radhakishun, bivši premijer Surinama
* Anil Ramdas, kolumnist
* Chan Santokhi, predsjednik Surinama
* Ram Sardjoe, političar 
* Ramsewak Shankar, političar 
* Aron Winter, nogometaš
* Anjali Paragsingh, igrač badmintona

## Reference

## Vanjske veze
* Sandew Hira ''The legacy of 135 years of Indian Immigration in Suriname''
* Indian Diaspora in Suriname 
* Indian Diaspora in Netherlands
Zmaj (zrakoplov)

Zmaj je vazduhoplov jednostavne konstrukcije koja se sastoji od metalnog kostura preko koga je razapeto platno. Pilot visi u vezama ispod krila i kontroliše let menjanjem položaja težišta.
Zmaj (razvrstavanje)

**Zmaj** može značiti:
* mitsko biće;
* letjelica;
* zviježđe sjeverne polutke;
* Zmaj (fabrika aviona)
* nadimak srpskog dječjeg pjesnika Jovana Jovanovića.
Sofija

Grad **Sofija** ( [*Sofiya*]), u podnožju planine Vitoše, ima 1,870,321 stanovnika (2003.), i glavni je grad Republike Bugarske.

## Historija

Kako je osnovana pre sedam hiljada godina, Sofija je drugi najstariji glavni grad u Evropi. Tokom vremena je imala više imena, a ostaci starog grada su i danas vidljivi.

Sofija je prvo bila tračka naseobina po imenu *Serdika*, nazvana po tračkom plemenu Serdi. Rim ju je osvojio 29. godine nove ere, i postala je glavni grad provincije *Dacia Mediterranea*. Huni su je uništili 447. Grad je ponovo izgradio vizantijski imperator Justinijan i preimenovao u *Triadica*. Pod Bugarima je ime grada bilo *Sredec*, a promenjeno je u *Sofija* (što znači "mudrost") 1376. Sofiju je 1382. osvojilo Otomansko carstvo, i postala je glavni grad turske provincije Rumelije. 1878. su je preuzeli Rusi, a postala je glavni grad nezavisne Bugarske 1879. Za vreme Drugog svetskog rata, Sovjeti su zauzetli Sofiju i pro-nemačku Bugarsku. 

U gradu ima 16 univerziteta, među kojima je i Univerzitet u Sofiji, osnovan 1889. Ova pravoslavna metropola ima mnoštvo crkava, među kojima su značajnije crkva Svetog Đorđa, Svete Sofije, Crkva Svete Nedelji i katedrala Aleksandra Nevskog.

Moto grada je "*Raste ali ne stari*".

## Ekonomija
Sofija je glavni centar bugarskog ekonomskog života. Proizvodni sektor ekonomije, koji predstavlja preko 800 velikih proizvodnih fabrika koje između ostalog proizvode metal (kemija)metalske proizvode (75% ukupnog proizvoda zemlje), kao i proizvode od tekstila, gume, kože, štamparsku industriju (50% proizvoda) i elektroniku (15% proizvoda). Sofija je takođe finansijsko središte zemlje, sedište Bugarske nacionalne banke, bugarske berze, kao i nekih od najvećih bugarskih komercijalnih banaka (poput Bulbanke, DSK banke i Ujedinjene bugarske banke). Građevina, trgovina i saobraćaj su takođe važnin sektori lokalne ekonomije.

## Saobraćaj
Sa svojom dobro razvijenom infrastrukturom i strateškim položajem, Sofija je važan centar međunarodnih železničkih i auto-ruta. Svi glavni tipovi saobraćaja (osim vodenog) postoje u gradu, koji ima 8 železničkih stanica, Centar za kontrolu leta i Sofijski aerodrom. Tri trans-evropska saobraćajna koridora prolaze kroz grad: 4, 8 i 10

Javni saobraćaj je dobro razvijen, pouzdan i važan za ekonomiju grada; postoje metro, autobusi, tramvaji i trolejbusi. Ima preko 15 000 taksija sa dozvolom.

## Vanjske veze

* Službena stranica Sofije 
* Sofia Press
Safri Duo

**Safri Duo** danski је bubnjarski duet kog čine Ufe Saferi i Morten Fris. U početku, ova muzička grupa je bila orijentisana na klasičnu muziku. Ukomponovavši plemenske melodije sa modernom elektornskom muzikom na originalan način, duet je stvorio popularnu pesmu *[[Played-a-live (The Bongo Song)|Played-a-live]]*, koja je 2000. godine postala najpopularnija evropska pesma.

## Klasične godine
Ufe Saferi i Morten Fris su se upoznali 1977. dok su bili pri Tivoli Garden Boys gardi, a kasnije u Kraljevskom danskom muzičkom konzervatorijumu formirali eksperimentalni duet, koji je dobio ime po prvim slovima njihovih prezimena: **Sa**feri i **Fri**s. Pod ovim imenom, Saferi i Fris su realizovali šest albuma između 1990. i 1998. godine, u kojima su preovladavali zvukovi bubnja. Najviše su se orjentisali na Baha, Šopena i druge. Njihov talenat nije ostao neprimećen i 1999. duet je stupio u kontakt sa izdavačkom kućom Univerzal Mjuzik iz Danske.

## Nova epizoda
Prve polovine 2000. godine, kompozicija *"The Bongo Song"* je dobila svoj zamah i odmah se našla na raznim klupskim listama, a na muzičkoj televiziji MTV je dobila značajnu minutažu. Producent je bio Mihael Parsberg. Singl je postao jedan od najprodvanijih u Evropi te godine. 4. juna 2001. na tržište je kao veliki hit izašao album *Episode II*. Na njemu je bilo devet kompozicija koje su predstavljale kombinaciju bubnja i elektronike, izuzev pesme *Adagio* u kojoj su autori hteli na neki način da iskažu raniji klasični stil dueta. Kasnije izdati singl *Sweet Freedom* snimljen u saradnji sa Majklom MekDonaldom je izdat 30 septembra 2002. Ostale pesme iz albuma *Episode II*, *Samb-Adagio* i *Baya Baya*, su realizovane kao singlovi.

## 3.0
2003. godine izašao je novi album, koji je dobio ime *3.0*. Pevač Klark Anderson se u pesmama *All the People in the World*, *Agogo Mosse* i *Laarbasses* pojavljuje kao vokal. Singl *Rise* je doživeo veliki uspeh, što je uzrokovalo stvaranju nove verzije ove pesme *Rise (Leave Me Alone)* u kojoj Klark Anderson nastupa kao vokal. 2004. godine izdali su remiks albuma *3.0* nazvavši ga *3.5 - International Version*. Uključivao je novu verziju pesme *Rise*, nekoliko kompozicija sa Klarkom Andersonom kao vokalom i naravno remikse ostalih pesama.

## Diskografija

* *[[Turn Up Volume]]* (1990.)
* *[[Works For Percurssion]]* (1995.)
* *[[Lutoslawski, Bartók, Helweg]]* (1995.)
* *[[Percussion Transcriptions]]* (1995.)
* *[[Goldrush (album)|Goldrush]]* (1996.)
* *[[Bach To The Future]]* (1998.)
* *[[Episode II (album)|Episode II]]* (2002.)
* *[[Episode II - The Remix Edition]]* (2002.)
* *[[Safri Duo 3.0]]* (2003.)
* *[[Safri Duo 3.5 - International Version]]* (2004.)

## Vanjske veze
* Zvanična internet prezentacija
Urugvajci

**Urugvajci** predstavljaju stanovništvo Urugvaja koje je nakon nezavisnosti te države u 19. vijeku postepeneo razvilo nacionalnu svijest. Iako govore španskim jezikom, etničko porijeklo velikim dijelom vode od italijanskih doseljenika, a među njima ima nešto crnaca i mestika.

Po vjeri su uglavnom katolici.
Argentinci

**Argentinci** su narod koji je razvio svoju nacionalnu svijest nakon nezavisnosti Argentine u 19. vijeku.

Predstavljaju jedan od rijetkih latinoameričkih naroda koji gotovo u potpunosti pripada bijeloj rasi. Razlog tome je nagli priliv španskih i italijanskih imigranata u 19. vijeku, koji su absorbirali dotadašnje većinsko stanovništvo - potomke prvih španskih kolonista, Indijanaca i mestika.

Nakon njih su u novu argentinsku naciju absorbirane mase ostalih evropskih doseljenika, kojima su se u 20. vijeku pridružili doseljenici s Bliskog Istoka i istočne Azije, pa su Argentinci po svojoj heterogenosti dosta slični većinskim narodima Sjeverne Amerike. 

Argentinci govore španskim jezikom i po vjeri su uglavnom katolici, mada je dosta raširen i protestantizam, pogotovo u krajevima koje su naselili imigranti iz Sjeverne i Zapadne Evrope.
Čileanci

**Čileanci** je naziv za narod koji živi u Čileu i koji je nakon dobijanja nezavisnosti u 19. vijeku razvio nacionalnu svijest. 

Čile su mješavina različitih etničkih grupa dominantno potomaka doseljenika evropskih.   porijeklo uglavnom vuku od španskih vojnika koji su bili stalno naseljavani tokom kolonijalnog perioda, oni čine oko 52,7% populacije. 

Čileanci su po vjeri uglavnom katolici i govore španskim jezikom. Od 19. vijeka se bilježi snažna imigracija iz evropskih država, tako da su se među Čileancima počele pojavljivati značajne Hrvatska zajednica u Čileu broji oko 380.000 tisuća ljudi  (oko 2,4% stanovništva) i osobito je brojna na sjeveru, u *Antofagasta*, u području oko glavnoga grada *Santiago*, te na jugu zemlje (*Ognjena zemlja, Porvenir, Punta Arenas*). Najviše je iseljenika s Brača koji su u Čile došli zbog zlatne groznice krajem 19. stoljeća., njemačke, italijanske, irske, francuske i druge primjese. U 20. vijeku se bilježi i imigracija iz drugih krajeva svijeta, tako da među Čileancima ima relativno dosta ljudi palestinskog porijekla.

## Reference
Bolivijci

**Bolivijci** u širem smislu predstavljaju sveukupno stanovništvo Bolivije, dok se u užem smislu njima mogu smatrati stanovnici te zemlje koji ne pripadaju Kečua, Ajmara i drugim indijanskim etničkim grupama.

Po rasnim obilježjima su uglavnom mestici (oko dvije trećine) i bijelci, iako postoji i manja afro-bolivijska zajednica - potomaka crnih robova.

Govore uglavnom španskim jezikom. Po vjeri su tradicionalno katolici, iako se u posljednje vrijeme među njima ubrzano širi protestantizam, a prisutni su bahaizam i mormonstvo.
Peruanci

**Peruanci** u širem smislu predstavljaju sveukupno stanovništvo Perua, dok u užem smislu predstavljaju stanovništvo koje ne pripada raznim indijanskim etničkim grupama.

Peruanci u užem smislu predstavljaju oko polovice stanovništva. Po rasnim obilježjima su uglavnom mestici, nešto manje bijelci i, pogotovo u posljednje vrijeme, Azijati. Govore španskim jezikom i po vjeri su uglavnom katolici.
Kolumbijci

**Kolumbijci** je naziv za stanovništvo Kolumbije. Zbog viševjekovnog miješanja rasa Kolumbijci su po porijeklu među heterogenijim južnaoameričkim narodima, i među njima je gotovo nemoguće točno odrediti ljude s čisto indijanskim, bjelačkim ili crnačkim porijeklom. Smatra se da su oko 60 % svih Kolumbijaca po rasnim obilježjima mestici, dok bijelaca ima oko 20 % te mulata oko 14 %.

Po vjeri su Kolumbijci uglavnom katolici. Govore španskim jezikom.
Venezuelanci

**Venecuelci**, **Venecuelanci** ili **Venezuelanci** su nazivi za stanovništvo Veneceuele. Kao i u mnogim državama Južne Amerike, njihovo porijeklo je heterogeno te po rasnim obilježjima i kulturi odaju utjecaj domorodačkih Indijanaca, crnih robova i španskih kolonista.

Po vjeri su uglavnom katolici i govore španskim jezikom.
Brazilci

**Brazilci** je naziv za stanovništvo Brazila, a u užem smislu predstavlja stanovništvo Brazila koje ne pripada indijanskim domorodačkim plemenima.

Iako preko 50 % Brazilaca pripada bijeloj rasi, a oko 40 % različitim miješanim rasama kao su mestici, mulati ili zambo, te oko 6 % crncima, Brazilci tradicionalno sve stanovnike, bez obzira na rasu i porijeklo smatraju dijelom svog etničkog korpusa.

Porijeklom su uglavnom Portugalci, koji su istrijebili ili asimilirali indijansko stanovništvo, osim u nepristupačnoj unutrašnjosti. Na njihovo mjesto su došli crni robovi iz Afrike, a nakon ukidanja ropstva u 19. vijeku i veliki broj doseljenika iz Italije i drugih evropskih država.

Brazilci uglavnom govore portugalskim jezikom, i po vjeri su uglavnom katolici, iako je u posljednje vrijeme prilično narastao i protestantizam.
Stevan Bobalj

**Stevan Bobalj** (1948. - Bikić Do, 2002), dugogodišnji novinar i urednik Radio-Šida i istaknuti sportski radnik u Sremu.

Na njegovu inicijativu 1985. godine osnovan je fudbalski klub OFK "Bikić", koji se s uspjehom takmiči u opštinskoj ligi. Kao dugogodišnji predsjednik OFK "Bikića", svojim angažovanjem i ličnim doprinosom, umnogome je doprinio da se kroz sport i ostale društvene aktivnosti o mesnoj zajednici Bikić Dol priča s uvažavanjem. Prerana smrt omela ga je da vodi svoj klub u finalnoj utakmici Jugo-kupa na području šidske opštine, što je historijski sportski uspjeh za to malo mjesto.

----
**Izvor**:
* In memoriam, "Dnevnik", Novi Sad, 9. IV. 2002.
Gijanci

**Gujanci** ili **Gijanci** je naziv za stanovništvo Francuske Gvajane. Po rasi su uglavnom crnci ili mulati, a po vjeri katolici. Govore francuski ili posebni kreolski jezik Francuske Gvajane.
Antilci

**Antilci** je naziv za stanovnike Nizozemskih Antila. Uglavnom potječu od robova koje su na njih naseljavali Španija i Holandija, ali je na sastav stanovništva značajan utjecaj imao i priliv odbjeglih robova i sefardskih Židova iz portugalskog Brazila u 17. vijeku. 

Po rasnim obilježjima su uglavnom crnci ili mulati. Vjera im je uglavnom rimokatolička. Jezik kojim govore zove se papiamento - specifična mješavina portugalskog, sefardskog i nizozemskog.
Ekvadorci

**Ekvadorci** u širem smislu predstavljaju sveukupno stanovništvo Ekvadora, dok se u užem smislu pod tim nazivom podrazumijevaju stanovnici koji ne pripadaju domorodačkim indijanskim etničkim grupama.

Po rasnim obilježjima su Ekvadorci uglavnom mestici, i nešto manje bijelci, dok se može naći i nešto mulata, odnosno crnaca. Bjelačka komponenta se sastoji od kreola, potomaka drevnih španskih kolonista.

Ekvadorci govore španskim jezikom i po vjeri su uglavnom katolici, iako su u posljednje vrijeme veliki uspon doživjeli protestantizam, Jehovini svjedoci i mormoni.
Arubljani

**Arubljani** su stanovnici karipskog otoka Aruba. Nastali su miješanjem domorodaca iz indijanskog naroda Arawak sa španskim i holandskim doseljenicima.

Po vjeri su uglavnom rimokatolici i govore papiamentom, kreolskim dijalektom temeljenim na portugalskom, sefardskom i nizozemskom.
Sentlusijci

**Sentlusijci** je naziv za stanovništvo karipskog otoka Sveta Lucija.

Uglavnom potječu od potomaka afričkih robova, pa su zbog toga po rasnim obilježjima crnci. Po vjeri su katolici, a osim engleskog, govore i lokalnim dijalektom sa snažnim primjesama francuskog.

Najpoznatiji živući Sentlusijac je Derek Walcott, dobitnik Nobelove nagrade za književnost za 1992. godinu.
Martiničani

**Martiničani** su stanovnici karipskog otoka Martinik.

Uglavnom potječu od robova koje je tamo dovela francuska kolonijalna vlast. Zbog toga su po rasnim obilježjima uglavnom crnci ili mulati. Po vjeri su rimokatolici, a osim francuskim, govore i vlastitim kreolskim dijalektom.
Dominićani

**Dominićani** je naziv za domorodačko stanovništvo karipskog otoka Dominika.

Gotovo u potpunosti potječu od afričkih robova koji su na otok dovodili Francuska i Britanija, pa su po rasnim obilježjima uglavnom crnci. Po vjeri su uglavnom rimokatolici, iako se u posljednje vrijeme među njima širi protestantizam. Iako razumiju engleski jezik, među sobom se sporazumijevaju antilskim kreolskim jezikom.
Gvadalupljani

**Gvadelupljani** je naziv za stanovnike karipskog otoka Gvadalupa.

Uglavnom potječu od afričkih robova, te nešto manje od francuskih doseljenika. Po rasnim obilježjima su uglavnom crnci ili mulati. Po vjeri su uglavnom katolici. Govore francuskim jezikom i lokalnim kreolskim dijalektom.
Dominikanci (narod)

**Dominikanci** je naziv za stanovništvo Dominikanske Republike.

Uglavnom potječu od afričkih robova, kao i španskih doseljenika na Hispanioli. Po rasnim obilježjima su uglavnom mulati, ali po kulturnim obilježjima pod snažnim španskim utjecajem, te govore španskim jezikom.

Po vjeri su uglavnom rimokatolici.

1960-ih su, po uzoru na svoje susjede Portorikance, i pod pritiskom loše ekonomske situacije, mnogi Dominikanci počeli emigrirati u SAD, tako da su sada značajan faktor u životu mnogih gradova, pogotovo New Yorka. Danas Dominikanci predstavljaju treću po veličini latinoameričku etničku skupinu u SAD.

U posljednje vrijeme, s poboljšanjem ekonomske situacije u Dominikanskoj republici, došlo je do pojačane imigracije Haićana u Dominikansku republiku, a samim time i etničkih napetosti između dvije zajednice.
Portorikanci

Portorikanci u širem smislu predstavljaju stanovnike Portorika, dok se u užem i češće korištenom smislu
taj izraz koristi za etničku grupu koja je nastala na tom karipskom otoku.

Portorikanci svoje porijeklo vuku od drevnih Taino domorodaca, afričkih robova, kao i evropskih doseljenika koje je španska vlada doseljavala u 19. vijeku. 

Nakon špansko-američkog rata, Portorikanci su dobili američko državljanstvo, te su ga iskoristili kako bi se naselili u matičnom području SAD, uglavnom u New Yorku. Tamo su postali većina u mnogim područjima, od kojih je najpoznatiji Spanish Harlem, te su kroz desetljeća održali vlastiti etnički identitet, bilo putem korištenja španskog jezika i salsa kuhinje.

Portorikanci su po vjeri uglavnom rimokatolici, iako je u posljednje vrijeme među njima zabilježen porast protestantizma, pogotovo u obliku raznih pentekostalnih i adventističkih crkava.

Dan-danas se mnogi znameniti Amerikanci, iako su rođeni i odrasli na matičnom području SAD, s ponosom nazivaju Portorikancima. Jedna od najpoznatijih među njima je poznata glumica Jennifer Lopez.
Kubanci

**Kubanci** je izraz koji se koristi za stanovništvo Kube, odnosno etničku grupu koja je na tom otoku nastala miješanjem afričkih robova, španskih kolonijalista i evropskih doseljenika.

Kubanci su danas uglavnom mulati, uz značajnu manjinu bijelaca, te nešto manji broj crnaca. Među njima ima relativno malo rasnih tenzija, a na otoku su negativne predrasude uglavnom orijentirane na jamajkanske imigrante. 

Kubance, kao malo koji narod u zapadnoj hemisferi, karakterizira niski prirodni priraštaj. Uz mali broj rođene djece, tome pridonosi i jedan od najliberalnijih zakona o pobačaju na svijetu.

Kubanci su sve do 1950-ih sebe smatrali jednim od najevropskijih naroda Latinske Amerike, dijelom i zbog toga što su prema tadašnjim procjenama 75 % bili bijelci. Kubanska revolucija i dolazak Castrovih komunista na vlast doveo je do nagle emigracije dotadašnje, pretežno bijele društvene elite, odnosno povećanja udjela dotada inferiornih mulata i crnaca.

Kubanski politički emigranti su se početkom 1960-ih počeli naseljavati u SAD, gdje sada predstavljaju četvrtu po veličini latinoameričku etničku grupu. Njihova zajednica u SAD se odlikuje žestokim antikomunizmom, te su za razliku od ostalih Hispanoamerikanaca, skloniji dati glas republikancima nego demokratima. To je posebno naglašeno na Floridi, gdje su Kubanci imali bitan utjecaj na ishod predsjedničkih izbora 2000. i 2004. godine.
Panamci

**Panamci** je naziv za stanovnike Paname, odnosno etničku grupu koja je nastala miješanjem tamošnjeg domorodačkog indijanskog stanovništva, španskih kolonijalista te, u nešto manjoj mjeri, afričkih robova.

Panamci su danas po rasnim obilježjima uglavnom mestici, a govore španskim jezikom. Dominantna vjera je katoličanstvo, ali se dosta proširio i protestantizam.

Panamci su poznati po bogatoj kulturi. Kod njih je dosta razvijen salsa muzički stil, kao i prilično živopisne narodne nošnje.

Najpoznatiji Panamac je salsa pjevač i filmski glumac Ruben Blades.
Kostarikanci

**Kostarikanci** je naziv za stanovništvo Kostarike, odnosno narod koji je u toj državi nakon nezavisnosti razvio nacionalnu svijest.

Kostarikanci se od ostalih naroda Centralne Amerike razlikuju po neobično velikom udjelu bijelog stanovništva. Razlog tome je umjerena klima u visoravnima Kostarike kojoj su se španski doseljenici mogli lako prilagoditi bez potrebe za uvozom afričkih robova.

Govore španskim jezikom, a po vjeri su katolici, iako je u posljednje vrijeme dosta primjetan porast protestanizma.
Nikaragvanci

**Nikaragvanci** je naziv za stanovništvo Nikaragve, odnosno za narod koji je nakon nezavisnosti te države stekao nacionalnu svijest.

Uglavnom potječu od drevnih indijanskih domorodaca i španskih doseljenika, te su danas po rasnim obilježjima uglavnom mestici. Govore španskim jezikom, a po vjeri su katolici, iako je u posljednje vrijeme među njima prisutan porast protestantizma.
Salvadorci

**Salvadorci** je naziv za stanovništvo Salvadora, odnosno narod koji je nakon nezavisnosti te države stekao nacionalnu svijest.

Potječu od drevnih indijanskih domorodaca i španskih kolonijalista, a po rasnim obilježjima su gotovo u potpunosti mestici. Po vjeri su katolici, ali u posljednje vrijeme, pogotovo među srednjom i višim klasama, raste broj protestanata.
Hondurašani

**Hondurašani** je naziv za stanovnike Hondurasa, odnosno narod koji je nakon nezavisnosti te države razvio nacionalnu svijest.

Potječu od drevnih indijanskih domorodaca, odnosno španskih kolonijalista, pa su po rasnim obilježjima uglavnom mestici. Govore španskim jezikom, a po vjeri su katolici, iako ima nešto i protetstanata.
Hispanojezični Indijanci

**Hispanojezični Indijanci** je zajednički naziv za pripadnike raznih indijanskih plemena koji su kroz vijekove nakon španskog osvajanja uspjeli očuvati etnički identitet, ali i izgubili veliki dio kulturnog identiteta, uključujući vlastiti jezik, pa su se međusobno prisiljeni sporazumijevati španskim jezikom. 

Takvih etničkih grupa najviše ime u Centralnoj Americi.

## Povezano
* Hispano
* Hispanoamerika
* Hispanoamerikanci i Latinoamerikanci (SAD)
Gvatemalci

**Gvatemalci** je u širem smislu naziv za stanovnike Gvatemale, dok u užem smislu predstavlja sve stanovnike Gvatemale koji ne pripadaju indijanskim etničkim grupama.

Gvatemalci uglavnom potječu od drevnih indijanskih domorodaca, odnosno španskih kolonijalista. Po rasnim obilježjima su uglavnom mestici ili bijelci. Govore španskim jezikom.

Po vjeri su katolici, ali je posljednjih desetljeća zabilježen dramatičan porast broja protestanata, pogotovo među srednjom i višom klasom, tako da su se dvije vjere gotovo izjednačile po broju vjernika.
Meksikanci

**Meksikanci** u širem smislu predstavlja naziv za stanovnike Meksika. U širem smislu je to naziv koji se upotrebljava za narod koji je nakon nezavisnosti Meksika razvio vlastitu nacionalnu svijest.

Meksikanci potječu od domorodačkog indijanskog stanovništva, kao i od španskih kolonijalista. Zbog toga ih većina po rasnim obilježjima pripada mesticima, a i takvima se smatra. Meksikanaca s čisto bjelačkim obilježjima ima relativno malo, ali oni tradicionalno uživaju dominantan položaj, pogotovo u lokalnoj industriji zabave. U 20. vijeku je na etnički i rasni sastav Meksika utjecaj imala i imigracija iz evropskih država, kao i liberalna politika davanja azila političkim izbjeglicama iz latinoameričkih država.

Po vjeri su Meksikanci uglavnom katolici. Od manjinskih vjera je najraširenija pentakostalna crkva.

Meksikanci su, zahvaljujući velikoj potrebi američke ekonomije za jeftinom radnom snagom, stvorili snažnu i utjecajnu dijasporu u SAD, gdje predstavljaju najveću latinoameričku etničku grupu.
Senpjerci

**Senpjerci** je naziv za stanovnike francuskog prekomorskog kolektiva Saint-Pierre i Miquelon.

Iako su po etničkom porijeklu bliskiji Baskima i Bretoncima, u kulturnom i svakom drugom smislu se smatraju Francuzima, daleko više od Frankokanađana u susjednoj Kanadi.

Ima ih oko 6900 i po vjeri su katolici.
Frankokanađani

**Frankokanađani**, ili **Francuski Kanađani**, naziv je za stanovnike Kanade kojima je francuski jezik maternji, odnosno koji porijeklo vode od drevnih francuskih kolonista.

Danas se oko 31 % stanovnika Kanade smatra Frankokanađanima, a oko 25 % od njih vodi porijeklo.

Oko 6 miliona Frankokanađana čini većinu u provinciji Kvebek, a oko 1 milion ih je rasprostranjeno u drugim dijelovima Kanade.

Frankokanađani su svoje prisustvo u Sjevernoj Americi započeli osnivanjem naselja Port Royal godine 1605. Francuska vlast nad Kanadom je završila porazom u sedmogodišnjem ratu godine 1763, ali su francuski kolonisti postali britanskim podanicima i s vremenom uspjeli ne samo očuvati vlastiti kulturni identitet, nego postati i važan politički faktor Kanade. U tome je važnu ulogu imala Rimokatolička crkva, pa su sve donedavno Frankokanađani po svojim stavovima bili daleko konzervativniji ne samo od Anglokanađana, nego i Francuza u matičnoj domovini.

## Povezano
* Canuck
Folklanđani

**Falklanđani** ili **Folklanđani** je naziv za stanovništvo Falklandskih otoka.

Ima ih oko 3000. 

Potječu uglavnom od britanskih naseljenika, iako ih ima nešto i sa skandinavskim, a odnedavno i čileanskim porijeklom.

Falklanđani su poznati po snažnom osjećaju pripadnosti matici domovini, što je, između ostalog, bio i jedan od uzroka falklandskog rata. No, istovremeno su također razvili i vlastiti identitet, te sebe zovu Otočani (Islanders), a strance Kelperi (od *kelp*, engleske riječi za morsku travu).

Po vjeri su uglavnom anglikanci, te u nešto manjoj mjeri katolici i pripadnici manjih protestantskih crkava.
Surinamci

**Surinamci** je izraz koji u širem smislu predstavlja stanovnike Surinama, a u užem smislu sve stanovnike Surinama koji nisu većinski Indosurinamci, odnosno pripadnici domorodačkih indijanskih plemena.

S obzirom na vijekove miješanja različitih rasa i naroda, Surinamci su jedan od najheterogenijih naroda na svijetu, koji potječe od afričkih robova, nizozemskih kolonijalista te javanskih najamnih radnika koji su došli u 19. vijeku. Po rasnim obilježjima su uglavnom bijelci ili mulati, ali ima i primjesa orijentalnih rasa. Unutar Surinamaca se mogu pronaći i tragovi židovske zajednice koja je u 17. vijeku emigrirala iz tada portugalskog Brazila.

Po vjeri su Surinamci uglavnom kršćani.

Uz nizozemski jezik, Surinamci govore i vlastitim kreolskim jezikom zvanim Sranang Tongo - mješavinom engleskog, nizozemskog, javanskog i hindustanskog te raznih zapadnoafričkih i centralnoafričkih jezika.

## Reference
Gvajanci

**Gvajanci** je izraz koji u širem smislu predstavlja stanovnike Gvajane, a u užem smislu sve stanovnike koji ne pripadaju većinskoj indogvajanskoj etničkoj grupi.

Gvajanci su uglavnom potomci crnih afričkih robova, pa se za njih ponekad koristi izraz Afrogvajanci. 

Po vjeri su uglavnom anglikanci.
Trinidađani

**Trinidađani** je naziv koji u širem smislu označava stanovnike karipske države Trinidad i Tobago, a u užem smislu sve stanovnike te države koji ne pripadaju većinskoj indotrinidadskoj etničkoj skupini.

Trinidađani su, kao potomci afričkih crnih robova, uglavnom crne boje kože i taj segment njihove populacije se često naziva Afrotrinidađani.

Po vjeri su uglavnom katolici, iako je u posljednje vrijeme došlo do porasta raznih pentakostalnih crkvi i mormonizma.

Uz engleski, govore i s dva kreolska dijalekta - trinidadski kreolski engleski jezik i tobagoanski kreolski engleski jezik.
Barbadošani

**Barbadošani** (ili **Bajan** u lokalnom dijalektu) predstavljaju stanovništvo Barbadosa.

Dijele se na *Afro-bajane* - potomke crnih robova i *Anglo-bajane* - evropske, uglavnom britanske doseljenike i njihove potomke.

Govore engleskim jezikom i po vjeri su uglavnom anglikanci.
Egejsko more

**Egejsko more** (grčki: *Αιγαίον Πέλαγος*, turski: *Ege denizi*; arhaično: ***Bijelo more***) je jedno od mora većeg Sredozemnog mora između Evrope i Azije.

## Hidrografija

Egejsko more fizički je zapravo 400 km širok i do 600&nbsp;km dug zaljev, koji je na sjeveru i zapadu omeđen Balkanskim poluotokom, na istoku Malom Azijom, a na zapadu Peloponezom. Na sjeveroistoku je preko morskog tjesnaca Dardaneli spojeno s Mramornim morem, na jugu ga omeđuju Kreta i arhipelag Dodekanez. Korintski kanal ga povezuje s Korintskim zaljevom i preko njega s Jonskim morem.

Površina Egejskoga mora iznosi oko 179.000 km², najveća dubina je 2591 m. Salinitet iznosi od 25 do 39‰.

Iz historijskih razloga su se dijelovi Egejskog mora nazivali posebnim »morima«: sjeveroistočni dio Egejskoga mora pred trakijskom obalom, između Halkidike i poluotoka Galipolje, je Trakijsko more; jugozapadni dio između Peloponeza i Kiklada je Mirtojsko more, južni dio sjeverno od Krete je Kretsko more.

Ime je dobilo po Egeju, liku iz grčke mitologije.

## Egejski otoci
U Egejskem moru je približno 3000 otoka, koji su razvrstani u sedam skupina:
* sjevernoegejska skupina otoka u Trakijskom moru
* zapadnoegejska skupina
* Sjeverni Sporadi
* Kikladi
* Saronski otoci
* Dodekanez
* Kreta

## Veze
* Sredozemno more
* Mramorno more
* Geografija Grčke

## Vanjske veze
;Ostali projekti

* Egejsko i Jonsko more – naziv *www.grcki.com*
Grenađani

**Grenađani** su stanovnici karipskog otoka Grenade.

Uglavnom potjeću od afričkih robova koje su na otok dovezli francuski i britanski kolonijalisti. Po vjeri su uglavnom anglikanci, ali su aktivne i druge protestantske crkve. Govore engleskim jezikom, ali je raširen i antilski kreolski jezik.
Sentvinsenćani

**Sentvinsenćani** su stanovnici karipske države Sv. Vincent i Grenadini.

Uglavnom potječu od afričkih robova koje su na otok doveli francuski i britanski kolonijalisti. Po rasnim obilježjima su crnci, i nešto manje mulati.

Govore engleskim jezikom, a po vjeri su anglikanci i, nešto manje, metodisti.
Haićani

**Haićani** je naziv za stanovništvo Haitija.

Kao potomci afričkih robova koji su protjerali ili likvidirali svoje francuske gospodare početkom 19. vijeka, Haićani su po svojim rasnim obilježjima uglavnom crnci, ali se među njima mogu naći i mulati.

Veoma mali broj Haićana govori francuski jezik, a umjesto toga je najviše raširen haićanski kreolski jezik. Među mlađim i obrazovanijim dijelovima stanovništva se u posljednje vrijeme proširio engleski jezik.

Po službenim podacima najraširenija vjera je katolicizam, dok u praksi Haitijem dominira vudu. U posljednje vrijeme je zamjetan porast raznih protestantskih crkava.

S obzirom da je Haiti najsiromašnija država zapadne hemisfere, veliki broj Haićana emigirirao u susjedne države, tako da jedan od šest Haićana danas živi u dijaspori, najčešće u SAD, Kanadi i Bahamima.
Antigvanci

**Antigvanci** je naziv za stanovnike karipske države Antigva i Barbuda.

Uglavnom su potomci afričkih crnih robova, ali i irskih i portugalskih doseljenika.

Po rasnim obilježjima su uglavnom crnci i mulati, ali ima i bijelaca. 

Govore engleskim, ali i engleskim kreolskim jezikom.

Po vjeri su uglavnom anglikanci.
Montseraćani

**Montseraćani** su stanovnici karipskog otoka Montserrat.

Kao potomci afričkih robova koje su na otok doveli engleski kolonijalisti, Montseraćani su po svojim rasnim obilježjima crnci, i nešto manje, mulati.

Govore engleskim jezikom, a po vjeri su uglavnom anglikanci i metodisti.

Veliki dio Montseraćana živi u izbjeglištvu zbog erupcije vulkana koja je opustošila otok godine 1995.
NIŠRO

**NIŠRO** - kratica (iz vremena socijalističke Jugoslavije za **novinsko-izdavačku i štamparsku** radnu organizaciju. Takvu je kraticu i kvalifikaciju nosila npr. bjelovarska štamparija "Prosvjeta" u vrijeme udruženog rada. Prije toga koristila se kratica NIŠP (npr. "Prosvjeta" ili "Vjesnik").

Usporedi i NIŠPRO.
NIŠPRO

**NIŠPRO** - (iz vremena socijalističke Jugoslavije kratica za **novinsko-izdavačku, štamparsku i prodajnu** radnu organizaciju. Takvu je kraticu i kvalifikaciju nosio npr. zagrebački "Vjesnik" u vrijeme udruženog rada. Prije toga koristila se kratica NIŠP (npr. "Prosvjeta" ili "Vjesnik").

Usporedi i NIŠRO.
NIŠP

**NIŠP** - kratica (iz vremena socijalističke Jugoslavije za **novinsko-izdavačko i štamparsko poduzeće** (preduzeće). Takvu su kraticu i kvalifikaciju nosili npr. zagrebački "Vjesnik" ili bjelovarska "Prosvjeta". Kasnije, u vrijeme udruženog rada, u takve je nazive, umjesto riječi *poduzeće*, ugrađivana sintagma radna organizacija. Usporedi NIŠRO i NIŠPRO.
Rijeka (razvrstavanje)

**Rijeka** ima više značenja:

* rijeka (ijek.) ili reka (ek.), veći tok slatke vode koji teče koritom na površini Zemlje i ulijeva se u drugu rijeku, more ili jezero

## Historija

* Slobodna Država Rijeka, povijesna država na teritoriju grada Rijeke

## Geografija

### Bosna i Hercegovina

* Rijeka (Višegrad), naselje u opštini Višegrad, Republika Srpska
* Rijeka (Foča), naselje u opštini Foča, Republika Srpska
* Rijeka (Olovo), naselje u opštini Olovo, Federacija BiH
* Rijeka (Trnovo), naselje u opštini Trnovo, Federacija BiH
* Rijeka (Vitez), naselje u opštini Vitez, Federacija BiH
* Kriva Rijeka, naselje u opštini Kozarska Dubica, Republika Srpska
* Gornja Rijeka, naselje u opštini Rudo, Republika Srpska
* Donja Rijeka, naselje u opštini Rudo, Republika Srpska
* Dobrunska Rijeka, naselje u opštini Višegrad, Republika Srpska
* Crna Rijeka, naselje u opštini Novi Grad, Republika Srpska
* Stara Rijeka, naselje u opštini Oštra Luka, Republika Srpska
* Blagaj Rijeka, naselje u opštini Novi Grad, Republika Srpska
* Varoška Rijeka, naselje u opštini Bužim, Federacija BiH
* Crna rijeka, rijeka u opštini Mrkonjić Grad, Republika Srpska
* Vranjačka rijeka, rijeka u opštini Modriča, Republika Srpska
* Uzvinska rijeka, rijeka u opštini Teslić, Republika Srpska

### Hrvatska

* Rijeka, grad i glavna hrvatska luka na obali Kvarnerskog zaljeva
* Babina Rijeka, naselje u opštini Donji Kukuruzari, Banija
* Široka Rijeka, naselje u opštini Vojnić, Kordun
* Djedina Rijeka, naselje u opštini Čaglin
* Budačka Rijeka, naselje u Opštini Krnjak, Kordun
* Rijeka Batinjska, naselje kraj Daruvara
* Rijeka Koprivnička, naselje kraj Koprivnice
* Rijeka Korenička, naselje kraj Korenice
* Rijeka Voćanska, naselje kraj Ivanca
* Rijeka Dubrovačka, zaliv kod Dubrovnika, Republika Hrvatska

### Crna Gora

* Rijeka Crnojevića, rijeka u Crnoj Gori
* Rijeka Crnojevića (Cetinje), naselje u opštini Cetinje
* Lijeva Rijeka, naselje u opštini Podgorica
* Dašča Rijeka, naselje u opštini Berane
* Ravna Rijeka, naselje u opštini Bijelo Polje
* Đurička Rijeka, naselje u opštini Plav
* Mušovića Rijeka, naselje u opštini Kolašin
* Rijeka Reževići, naselje u opštini Budva
* Rijeka Piperska, naselje u opštini Podgorica
* Rijeka Marsenića, naselje u opštini Andrijevica

## Sport

* HNK Rijeka, nogometni klub iz Rijeke

## Povezano

* Reka (razvrstavanje)
* Rečica (razvrstavanje)
* Rika (razvrstavanje)
* Ričica
Prava Crkva Isusova

**Prava crkva Isusova** (kineski: 真耶穌教會) sledbenica je protestanskog evangelističkog pokreta koji je nastao u Pekingu, Kina, 1917. godine pri Pentekostalnoj crkvi radi obnove hrišćanskog života i vere. Sledbenika Prave crkve Isusove ima mnogo u Kini i Tajvanu. Danas ih u svetu ima oko 1,5 miliona.

## 10 glavnih [[doktrina]] i verovanja
# **[[Sveti duh]]**: Primanje Duha svetoga, potvrđeno govorenjem jezika, jeste potvrda našeg nasleđa Carstva nebeskog. 
# **Sakrament [[krštenje|krštenja]]**: Voda krštenja jeste sakrament opraštanja grehova i obnovljenja. Krštenje se obavlja u prirodnoj živoj vodi, poput reke, mora ili izvora. Onaj koji krštava, koji je već primio krštenje vodom i Duhom svetim, vrši krštenje u ime Gospoda Isusa Hrista. Osoba koja se krštava treba da bude potpuno pogružena u vodu sa glavom pognutom i licem nadole. 
# **Sakrament pranja nogu**: Sakrament pranja nogu omogućava onome koji ga vrši da ima udela (?) s Gospodom Isusom Hristom. On takođe služi za neprestano podsećanje da je neophodno imati ljubav, svetost, smirenje, praštanje i služenje. Svakoj osobi koja primi krštenje vodom bivaju oprane noge u ime Isusa Hrista. Uzajamno pranje nogu praktikuje se kad god je to prikladno. 
# **Sveta pričest**: Sveto pričešće je sveta tajna koja simbolizuje smrt Isusa Hrista. Pomoću nje možemo da okusimo telo i krv našeg Gospoda, da steknemo večni život i da vaskrsnemo na Sudnji dan. Pričešćivati se treba što češće. Za tu ceremoniju koristi se beskvasni hleb i sok od grožđa. 
# **[[Subota]]**: Dan *sabat* (ili sedmi dan nedelje, t.j. subota) sveti je dan, koga je Gospod blagosiljao. Poštuje se u znak sećanja na stvaranje sveta, sa nadom u večni mir u budućem životu. 
# Isus Hristos, reč koja postade meso, umrijaše razapet na krstu za pokajanje grešnika. Vaskrsnuše trećeg dana i uzdiže se u raj. On je jedini spasitelj čovečanski, tvorac neba i zemlje, i jedini i pravi Bog. 
# Sveta Biblija, sastavljena od Starog i Novog zaveta, nadahnuta Bogom, jedina je zabeležena istina i norma života hrišćanskog. 
# Spasenje je podareno milošću Božjom kroz veru. Vernici se moraju osloniti na Svetog duha i slediti svetost, slaviti Boga i voleti čovečanstvo. 
# **Crkva**: Kroz Pravu crkvu Isusovu, koju je osnovao naš Gospod Isus Hristos preko Duha svetoga, ponovno je uspostavljena prava crkva iz apostolskih vremena. 
# **Gospodnji** će drugi dolazak uslediti poslednjeg dana, kada će se spustiti iz raja, da sudi svetu: pravednicima će biti podaren večni život, dok će grešnici biti večno osuđeni.
Sentkristoferci

**Sentkristoferci** je naziv za stanovnike karipske države Sveti Kristofer i Nevis.

Porijeklo vode od afričkih robova, te, manjim dijelom, od engleskih i portugalskih doseljenika.

Po vjeri su uglavnom anglikanci, iako među njima ima pripadnika drugih protestantskih crkava, kao i katolika.
Premještaljka

**Premještaljka** je stihovna zagonetka koja se od premetaljke razlikuje utoliko što se ne anagramiraju sva slova, nego se posljednje slovo jedne tražene riječi premješta na njen početak kako bi se dobila druga riječ, npr. *akra*'p** - Pakra, apeti**t** - tapeti, astati**n** - nastati, Aste**k** - kaste, Atana**s** - satana''.

Prvu takvu zagonetku objavio je [[Ranko Skopal]] u "[[Zagonetač (časopis)|Zagonetaču]]" broj 24 ([[30. VI.]] [[1973]]):

:::U **posudu** za otpad
:::bacile su ruke žene
:::sredozemnu **biljku**
:::što umire i vene!

:::::(rješenje: kant**a*' - [[akant]])

== Izvori ==
* [[Ranko Skopal]]: *"Premještaljka - zagonetački novitet!?"*. "[[Čvor-razbibriga]]" ("Zagonetač", 25), ..., ..., .. - [[Bjelovar]], 7. VII. 1973.
* Gašpar Šahinić ([[Boris Antonić]]): *"Premještaljka"*. "[[Čvor-razbibriga]]" ("Zagonetač", 26), ..., ..., .. - [[Bjelovar]], 21. VII. 1973.
* [[Slavko Peleh|S(lavko) P(eleh)]]: *"Još malo o 'premještaljci'"''. "Čvor-razbibriga" ("Zagonetač", 35), ..., ..., .. - Bjelovar, 6. X. 1973.
Franjo Forjan

**Franjo Forjan** (Bjelovar, 13. IV. 1940), enigmat, pisac knjiga iz oblasti gastronomije i grafički inženjer, nekad zaposlen u NIŠRO "Prosvjeta" u Bjelovaru.

## Enigmatika
Jedan je od osnivača EU "Čvora" i višegodišnji tehnički urednik njegovih prvih izdanja. Učesnik je nekoliko susreta zagonetača Jugoslavije u Vinkovcima. Prve enigmatske sastavke objavio je u Čvoru 1968. godine, objavivši ih preko stotinu. Kasnije se prestao baviti autorskom enigmatikom. Objavljivao je pod pseudonimima *Fra-For* (*FraFor, Frafor*) 
Datoteka:Franjo-Forjan--Ribe-i-gljive.gif
Datoteka:Franjo-Forjan--Dlakava-divljac-i-ribe.jpg
Datoteka:Franjo-Forjan--Pernata-divljac-i-gljive.jpg


## Izvori i vanjske veze
* Stjepan Horvat: *[[Leksikon zagonetača Jugoslavije]]*, Bjelovar, 1979. (+ fotografija)
* Izdanja Nakladničkog i trgovačkog d.o.o. "Čvor", Bjelovar 
* Nacionalna i sveučilišna knjižnica, Zagreb
* Frafor (Franjo Forjan): ''Kriptogram'' < ''Evergrin (417)'', blog Enigmatika (tupljenje i oštrenje) - Kikinda, 25. VIII. 2015.
Angvilci

**Angiljci** je naziv za stanovnike britanskog prekomorskog posjeda Angvila na Karibima.

Uglavnom potječu od afričkih robova, te su crne boje kože. Po vjeri su uglavnom anglikanci, i nešto manje metodisti.
Virdžinci

**Virdžinci** je zajednički naziv za stanovnike Britanskih i Američkih Djevičanskih otoka.

Uglavnom predstavljaju potomke crnih robova iz Afrike, te su crne boje kože. Po vjeri su anglikanci (na britanskom) i luterani (na američkom dijelu otočja).
Kajmanci

**Kajmanci** je naziv za stanovnike Kajmanskih otoka.

Kao potomci crnih afričkih robova i engleskih doseljenika, po rasnim obilježjima su uglavnom mulati, te nešto manje bijelci i crnci.

Gotovo u potpunosti pripadaju raznim protestantskim crkvama, od kojih je najrasprostranjenija prezbiterijanska.